Diari Oficial de la Generalitat Valenciana


Sumari del DOGV 8976, del 16-12-2020 (2020/10559)

RESOLUCIÓ de 3 de desembre de 2020, de la directora general de Personal Docent, per la qual, en execució de sentència, s'inclou un aspirant en la llista de persones seleccionades en els procediments selectius a cossos docents convocats per Ordre 13/2016, de 3 de maig.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8976

Data del DOGV
:   16-12-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/10165


Data del document
:   03-12-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * funcionari

RESOLUCIÓ de 3 de desembre de 2020, de la directora general de Personal Docent, per la qual, en execució de sentència, s'inclou un aspirant en la llista de persones seleccionades en els procediments selectius a cossos docents convocats per Ordre 13/2016, de 3 de maig. [2020/10944]  
Per Ordre 13/2016, de 3 de maig, de la Conselleria d'Educació, Investigació, Cultura i Esport (DOGV 7776), es va convocar procediment selectiu per a ingrés a cossos docents, i publicades les llistes d'aspirants que van superar el procés per l'especialitat de Geografia i Història del cos de professors d'Ensenyament Secundari, el senyor Miquel Gonell Benedicto va interposar un recurs contenciós administratiu núm. 417/2016, davant el Tribunal Superior de Justícia de la Comunitat Valenciana, que va dictar sentència número 530/2019, amb el següent tenor literal:  
«I. S'estima el recurs contenciós administratiu núm. 417/2016, interposat per Miquel Gonell Benedicto, contra la desestimació per silenci administratiu del recurs d'alçada, després expressa per resolució del director general de Centres de Personal Docent (sic) d'11 d'abril de 2017, interposat contra la baremació definitiva de mèrits i la llista d'aspirants seleccionats en el procediment selectiu d'ingrés, i procediment per a l'adquisició de noves especialitats en els cossos docents de professors d'Ensenyament Secundari, convocat per Ordre 13/2016, de 3 de maig, de la Conselleria d'Educació, Investigació, Cultura i Esport, en l'especialitat de Geografia i Història. Resolució que s'anul·la per ser contrària en dret.  
II. Reconéixer a l'actor la puntuació atorgada pel tribunal C2 en l'acta final publicada el 20 de juliol, en la qual l'actor apareix amb una puntuació de 9,0310 punts en la fase d'oposició i 3,5000 punts en la fase de mèrits. Amb els efectes que això comporte amb vista a incloure'l en la llista d'aspirants seleccionats.»  
  
De conformitat amb el que disposa l'esmentada decisió i en aplicació del que preveu la base 9 de la convocatòria, el senyor Gonell Benedicto resulta seleccionat en el procediment selectiu esmentat i en virtut de tot això, resolc:  
  
Primer  
Incloure Miquel Gonell Benedicto en la llista d'aspirants que han superat les proves selectives convocades per Ordre 13/2016, de 3 de maig, per a ingrés en el cos de professors d'Ensenyament Secundari, en l'especialitat de Geografia i Història, pel torn d'ingrés lliure, amb una puntuació global de 7,1867 punts.  
  
Segon  
Atés que el senyor Gonell Benedicto va superar el procediment selectiu convocat per Ordre 7/2019, de 28 de febrer, de 2019, de la Conselleria d'Educació, Investigació, Cultura i Esport, amb l'ingrés en aquest cos i especialitat, no correspon la presentació de documents ni la realització de la fase de pràctiques, per la qual cosa únicament és procedent reconéixer-li efectes econòmics i administratius com a funcionari de carrera des de l'1 de setembre de 2017, igual que la resta d'aspirants ingressats per aquesta convocatòria.  
  
Contra aquesta resolució, les parts legitimades podran promoure un incident d'execució de sentència davant el Tribunal Superior de Justícia de la Comunitat Valenciana, de conformitat amb el que disposen els articles 109 i concordants de la Llei 29/1998, de 13 de juliol, de la jurisdicció contenciosa administrativa.  
  
València, 3 de desembre de 2020.- La directora general de Personal Docent: M. Ángeles Herranz Ábalos.